AU บวกแรง 7% โบรกเชียร์ซื้อเป้า 12.50 บ. จับตางบ Q3 “เทิร์นอะราวด์”
AU บวกแรง 7% โบรกเชียร์ซื้อเป้า 12.50 บาท ลุ้นไตรมาส 3/65 เทิร์นอะราวด์ รับไฮซีซั่น-ขยายสาขาเร่งตัวขึ้น จับตาดันทั้งปีกำไรทะลุ 123 ล้าน
AU บวกแรง 7% โบรกเชียร์ซื้อเป้า 12.50 บาท ลุ้นไตรมาส 3/65 เทิร์นอะราวด์ รับไฮซีซั่น  จับตาดันทั้งปีกำไรทะลุ 123 ล้าน
10 พ.ย. 2565

ผู้สื่อข่าวรายงานว่า วันนี้(10พ.ย.65) ราคาหุ้นบริษัท อาฟเตอร์ ยู จำกัด (มหาชน) หรือ AU ณ เวลา 16.22 น. อยู่ที่ระดับ 11.20 บาท บวก 0.70 บาท หรือ 6.67% สูงสุดที่ระดับ 11.20 บาท ต่ำสุดที่ระดับ 10.60 บาท ด้วยมูลค่าการซื้อขาย 50.33 ล้านบาท

บล.โนมูระ พัฒนสิน ระบุในบทวิเคราะห์ว่า AU แนะนำซื้อเป้าหมาย 12.50 บาท โดยมีมุมมองต่อแนวโน้มกำไรสุทธิไตรมาส 3/65 ที่ 34 ล้านบาท เทียบขาดทุน 13 ล้านบาท ในไตรมาส 3/64 ดีกว่าที่คาดเดิมเล็กน้อย โดยคาด %SSSG อยู่ที่ 111% โตสูงมากจากฐานต่ำเพราะไตรมาส 3/2564  มีการ lockdown ราว 2 เดือนและการจำกัดพื้นที่นั่งในร้านอาหาร 1 เดือน
ในขณะที่กำไรคาด flat เทียบช่วงเดียวกันของปีก่อน ทั้งที่ปกติไตรมาส 3 เป็น low season เพราะการบริโภคเดือน 7-8 ที่ดีและการออกสินค้าใหม่หนุน ทำให้รายได้โตเทียบไตรมาสก่อนหน้ารวมถึงคาด %GPM ดีขึ้น สามารถชดเชย SG&amp;A expenses ที่สูงขึ้น และ other income ที่ลดลงได้
ส่วนแนวโน้มไตรมาส 4/65 คาดฟื้นตัวต่อเนื่อง เทียบช่วงเดียวกันของปีก่อน และเทียบไตรมาสก่อนหน้าจาก high season, จำนวนนักลงทุนต่างชาติที่เพิ่มขึ้น รวมถึงการขยายสาขาที่จะเร่งตัวขึ้น
โดยคงประมาณการกำไรสุทธิปี 65 ที่ 123 ล้านบาท  โต 2679% เทียบช่วงเดียวกันของปีก่อน และปี 66 ที่ 191 ล้านบาท โต 55% เทียบช่วงเดียวกันของปีก่อน ในขณะที่มองผลกระทบด้านค่าไฟฟ้าและค่าแรงจำกัด เพราะมีโอกาสถูกชดเชยจากการปรับราคาขายและต้นทุนวัตถุดิบที่ลดลงจากแนวโน้มกำไรสุทธิรายไตรมาสที่คาดฟื้นตัวต่อเนื่อง